
Қазақстан Республикасы Экология және табиғи ресурстар  министрлігінің Жұмылдыру дайындығы және азаматтық қорғаныс
басқармасы туралы ереже

1. Жалпы ережелер
1.Қазақстан Республикасы Экология және табиғи ресурстар министрлігінің Жұмылдыру дайындығы және азаматтық қорғаныс басқармасы (бұдан әрі – Басқарма) Қазақстан Республикасы Экология және табиғи ресурстар министрлігінің (бұдан әрі – Министрлік) дербес құрылымдық бөлімшесі болып табылады және тікелей Министрге бағынады. 
2. Басқарма өз қызметінде Қазақстан Республикасының Конституциясын, 2015 жылғы 23 қарашадағы «Қазақстан Республикасындағы мемлекеттік қызмет туралы», жұмылдыру дайындығы және жұмылдыру, азаматтық қорғаныс, ақпараттық қауіпсіздік, Мемлекеттік құпияларды қорғау саласындағы нормативтік құқықтық актілермен, сыбайлас жемқорлыққа қарсы іс-қимыл туралы Қазақстан Республикасының Заңдарын және осы бекітілген Ережені басшылыққа алады.  
3. Басқарманың құрылымын Министр бекітеді, штат санын Қазақстан Республикасының заңнамасында белгіленген тәртіппен Министрліктің Аппарат басшысы бекітеді. 


2. Басқарманың негізгі міндеттері, функциялары, құқықтары мен міндеттемелері
4. Негізгі міндеттер: Қазақстан Республикасы Ұлттық экономика министрінің 2023 жылғы 5 маусымдағы бұйрығымен бекітілген жұмылдыру органдары туралы Үлгілік ереженің 7-тармағын орындау, азаматтық қорғаныс жөніндегі іс-шараларды өткізуді ұйымдастыру және бақылау:
5. Функциялары:
1) Қазақстан Республикасы Ұлттық экономика министрінің 2023 жылғы 5 маусымдағы бұйрығымен бекітілген жұмылдыру органдары туралы Үлгілік ереженің 8-тармағын орындау;
 	2) Министрліктің азаматтық қорғаныс жоспарын әзірлеуді және түзетуді қамтамасыз ету;  
3) Министрліктің жұмылдыру дайындығы және жұмылдыру, азаматтық қорғаныс саласындағы жұмысын регламенттейтін құжаттардың жобаларын әзірлеу;  
4) Министрліктің басқару, құлақтандыру және байланыс жүйелерін құруды және дамытуды және оларды пайдалануға дайын ұстауды қамтамасыз ету;  
5) Министрліктің азаматтық қорғау күштерін құруды, жасақтауды, жарақтандыруды және әзірлікте ұстауды қамтамасыз ету;  
6) Азаматтық қорғауды басқару органдарын және Министрліктің жұмылдыру дайындығы және жұмылдыру, азаматтық қорғаныс саласындағы мамандарын даярлауды ұйымдастыру;  
7) Азаматтық қорғаныстың қорғаныс құрылыстары қорының есебін жүргізу, оларды жұмыс істеуге әзірлікте ұстау жөнінде шаралар қабылдау;  
8) Азаматтық қорғаныс мүлкін құруды, жинақтауды және уақтылы жаңартуды ұйымдастыру;  
9) Министрліктің қызметі саласындағы салалар мен ұйымдардың тұрақты жұмыс істеуі жөніндегі іс-шараларды жоспарлау және орындау;  
10) Министрліктің құрылымдық бөлімшелеріне, ведомстволары мен ведомстволық бағынысты ұйымдарына жұмылдыру дайындығы және жұмылдыру, азаматтық қорғау саласындағы іс -шараларды жоспарлауда және жүзеге асыруда әдістемелік және практикалық көмекті жүзеге асыру;  
11) Министрлік басшылығының қарауына жұмылдыру дайындығы және жұмылдыру, азаматтық қорғаныс іс-шараларын жоспарлау мен жүргізуді жетілдіру жөнінде ұсыныстар енгізу;  
12) Жұмылдыру дайындығы және жұмылдыру, азаматтық қорғаныс саласындағы нормативтік құқықтық актілердің орындалуын қамтамасыз ету;  
6. Құқықтары: 
1) Министрліктің құзыреті салаларында жұмылдыру дайындығы және азаматтық қорғаныс іс-шаралары бойынша қызметтік хат алмасуды жүргізуге;  
2) Өз құзыреті шегінде Министрліктің құрылымдық бөлімшелерінен, оның ішінде оның қарамағындағы ведомстволар мен олардың аумақтық бөлімшелерінен Басқармаға жүктелген міндеттерді орындау үшін ақпарат пен мәліметтер сұратуға және белгіленген тәртіппен алуға;  
3) қажет болған жағдайда жұмылдыру дайындығы және жұмылдыру, азаматтық қорғаныс мәселелері бойынша ақпаратты Министрліктің құрылымдық бөлімшелері мен ведомстволарына, жұмылдыру Тапсырыстары бар ұйымдарға, әскери басқару органдарына және жұмылдыру даярлығы және жұмылдыру бойынша уәкілетті органдарға, Қазақстан Республикасының азаматтық қорғау саласында беруге;  
4) Министрліктің құрылымдық бөлімшелері мен ведомстволарының, жұмылдыру Тапсырыстары бар ұйымдардың өкілдерінің қатысуымен жұмылдыру дайындығы және жұмылдыру, азаматтық қорғаныс іс-шаралары бойынша кеңестер ұйымдастыруға және өткізуге;  
5) Министрліктің құрылымдық бөлімшелері мен ведомстволарының қызметкерлерін, сондай-ақ жұмылдыру тапсырыстары бар ұйымдардың мамандарын жұмылдыру дайындығы және жұмылдыру, азаматтық қорғаныс жөніндегі іс-шараларды орындауға белгіленген тәртіппен тартуға;  
6) жұмылдыру дайындығы және жұмылдыру, азаматтық қорғаныс жөніндегі іс-шараларды орындау мақсатында ақпараттық деректер базасын пайдалануға;  
7) жұмылдыру дайындығы және жұмылдыру, азаматтық қорғаныс мақсаттары үшін белгіленген тәртіппен мемлекеттік, ведомстволық және мемлекеттік емес жүйелерді, желілерді, байланыс және ақпарат беру құралдарын пайдалануға;  
8) жұмылдыру дайындығы және жұмылдыру, азаматтық қорғаныс саласындағы нормативтік құқықтық актілерде көзделген өзге де құқықтарды жүзеге асыруға құқығы бар. 
7.Міндеттері: 
1) өз құзыреті шегінде Ұлттық қауіпсіздік, Мемлекеттік құпияларды қорғау, азаматтық қорғау, жұмылдыру дайындығы және жұмылдыру, ақпараттық қауіпсіздік, сыбайлас жемқорлыққа қарсы іс-қимыл саласындағы Қазақстан Республикасының заңдары мен өзге де нормативтік құқықтық актілерінің сақталуын қамтамасыз етуге;  
2) осы Ережеге сәйкес басқармаға жүктелген міндеттер мен функцияларды уақтылы және сапалы орындауға міндетті. 

3. Басқарманың қызметін ұйымдастыру

 	9. Басқарма заңнамалық актілерге, Қазақстан Республикасы Президентінің актілеріне, Қазақстан Республикасының өзге де нормативтік құқықтық актілеріне сәйкес оның негізгі міндеттері мен функцияларын іске асыру үшін қажетті өкілеттіктерге ие.  
10. Басқарма өз қызметін Министрліктің құрылымдық бөлімшелерімен және ведомстволарымен, сондай-ақ өз құзыреті шегінде жұмылдыру Тапсырыстары бар аумақтық органдардың, бағынысты мекемелер мен ұйымдардың құрылымдық бөлімшелерімен өзара іс-қимылда жүзеге асырады.  
11. Басқарманы Қазақстан Республикасының заңнамасында белгіленген тәртіппен қызметке тағайындалатын және қызметтен босатылатын басшы басқарады.  
12. Басқарма басшысы құрылымдық бөлімшенің қызметіне жалпы басшылықты жүзеге асырады және Басқармаға жүктелген негізгі міндеттердің орындалуына және оның өз функцияларын жүзеге асыруына дербес жауапты болады.  
13. Басқарма басшысы Министрліктің басшылығына Басқарманың құрылымы мен штат кестесі бойынша ұсыныстар береді.  
14. Басқарма Басшысы:  
1) басқарма қызметкерлерінің орындаушылық және еңбек тәртібін сақтауын қамтамасыз етеді;  
2) заңнамада және лауазымдық міндеттерде белгіленген талаптар бұзылған жағдайда Министрліктің басшылығына көтермелеу және тәртіптік жауаптылыққа тарту туралы ұсыныстар дайындайды және ұсынады;  
3) Қазақстан Республикасы заңдары мен нормативтік құқықтық актілеріне сәйкес өзге де өкілеттіктерді жүзеге асырады.  
15. Басқармаға және олардың қызметкерлеріне өздеріне тән емес міндеттерді жүктеуге немесе қоса атқару жөніндегі басқа да функционалдық міндеттерді орындауға жол берілмейді.  
16. Басқарманың құзыретіне кіретін мәселелер бойынша Басқарманың атынан Министрліктің және ведомстволдардың басқа құрылымдық бөлімшелеріне жіберілетін құжаттарға басшы, ал ол болмаған жағдайда оны алмастыратын адам қол қояды. 
 


